Disenteri

Disenteri ( [di.sén.tĕ.ri], ) atau nama umumnya cirit darah serta berak berdarah adalah kondisi keradangan perut usus mengakibatkan pengeluaran tinja cair (atau "cirit") yang turut berlendir dan berdarah. Gejala lain mungkin termasuk demam, sakit perut, dan rasa buang air besar yang tidak lengkap.  Komplikasi yang boleh menyusul mungkin termasuk kekurangan air dalam badan.

Kondisi disenteri disebabkan oleh jangkitan bakteria (biasanya Shigella) atau amoeba (Entamoeba histolytica) tetapi boleh juga disebabkan pendedahan kepada bahan kimia tertentu, jangkitan protozoa lain atau cacing parasit. Ia boleh merebak sesama individu terutamanya melalui risiko pencemaran makanan dan air dengan najis kerana sanitasi buruk; penyediaan makanan yang selamat serta membasuh tangan merupakan langkah berkesan untuk menjaga diri di kawasan-kawasan berisiko tinggi kondisi ini.

Gejala dan simptom 
Gejala mula muncul selepas antara 1–3 hari tidak lebih dari seminggu: kekerapan rasa mahu membuang air besar, isipadu air besar yang dibuang serta keberadaan lendir dan darah akan terzahir dalam pelbagai tahap bergantung kepada patogen penyebab penyakit. Rasa senak setelah mengambil tenusu boleh berlaku semasa tempoh ini juga.

Rasa sakit perut, demam, kejutan dan racauan boleh menjadi gejala paling berat.

Rujukan

Pautan luar 
 Buang Air Besar Berdarah, maklumat dari GutCare Singapura

Penyakit bawaan air
Diarea